На заинтересованите лица се предоставя 14-дневен срок, считанo от 05.09.2018 г.,  за предложения и становища по  мотиви за приемане на Наредба  за условията и реда за записване, отписване и преместване на децата  в общинските  детски  градини  на територията на община Минерални бани
Докладната записка с мотивите се публикува на основание чл. 26, ал. 2 от Закона за нормативните актове и във връзка с чл. 77 от Административно-процесуалният кодекс.
Предложения могат да бъдат депозирани в деловодството на Община Минерални бани - бул. „Васил Левски” № 3 или на е-mail: min_bani@abv.bg
МОТИВИ ЗА ПРИЕМАНЕ НА 
НАРЕДБА

ЗА  УСЛОВИЯТА И РЕДЪТ ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА МИНЕРАЛНИ БАНИ

1. Причини, които налагат приемането:

Съгласно разпоредбите на чл. 59, ал.1 от ЗПУО /обн. ДВ бр.79 от 13.10.2015г./, в сила от 01.08.2016г./, условията и редът за записване, отписване и преместване в общинските детски градини се определят с наредба на общинския съвет, а за държавните детски градини – с акт на съответния финансиращ орган.
Приемането на Наредба  за условията и реда за записване, отписване и преместване на децата  в общинските  детски  градини  на територията на община Минерални бани се налага поради факта , че досега действащата Наредба за условията и реда за записване, отписване и преместване на децата в предучилищна възраст в общинските  детски  градини  на територията на община Минерални бани в сила с решение № 294/15.09.2016 г.  по протокол № 18 от 15.09.2016 г. ,   изменена с Решение № 326/01.06.2017 г. на Административен съд гр. Хасково и Решение № 475/12.07.2017 г. на Административен съд  гр. Хасково е отменена с Решение № 628/25.07.2018 г. на Административен съд гр. Хасково.
2. Целите, които се поставят:

· Регламентиране и унифициране  на условията и реда за приемане, преместване, посещение и отписване на деца в общинските детски градини.
· Систематизиране на информацията, която е необходимо да знаят заинтересованите лица при подготовката на документите за кандидатстване  за приемане, записване, преместване и отписване на 
· децата в  общинските детски градини, както правата, отговорностите и санкциите, на които подлежат.

· Достъпност и публичност на информацията за условията и реда за приемане, преместване, посещение и отписване на деца в общинските детски градини.

3. Финансови и други средства, необходими за прилагането на новата уредба.

За прилагането на Наредбата не са необходими допълнително  финансови средства.
4. Очаквани резултати от прилагането.

С прилагането на Наредба  за условията и реда за записване, отписване и преместване на децата  в общинските  детски  градини  на територията на община Минерални бани се очакват следните резултати:
     -  Спазване на изискванията на Закона за предучилищно и училищно образование на територията на Община Минерални бани и синхронизиране на Наредбата с действащото законодателство;

           -  Въвеждане на регламентирани процедури и практики по записването, отписването и преместването на деца в общинските детски градини  на територията на Община Минерални бани;
       5. Анализ за съответствие с правото на Европейския съюз: 

Предлаганият проект на Наредба за условията и реда за записване, отписване и преместване на децата  в общинските детските градини  на територията на Община Минерални бани е разработена в съответствие с Европейското законодателство и с директивите на Европейската общност, свързани с тази материя, предвид съответствието на основния нормативен акт /ЗПУО/ с тях.Европейското законодателство е изградено върху водещи принципи на откритост, публичност и граждански контрол върху дейността на местните власти, което съответства на целите, поставени с предложените текстове в Наредбата.
       ДО ПРЕДСЕДАТЕЛЯ

        НА  ОБЩИНСКИ СЪВЕТ

        ОБЩИНА МИНЕРАЛНИ БАНИ

                                                                     ДОКЛАДНА ЗАПИСКА

                  От МЮМЮН ИСКЕНДЕР - КМЕТ НА ОБЩИНА МИНЕРАЛНИ БАНИ

          ОТНОСНО: Приемане на Наредба  за условията и реда за записване, отписване и преместване на децата в общинските  детски  градини  на територията на община Минерални бани  

          УВАЖАЕМИ ОБЩИНСКИ СЪВЕТНИЦИ,

           Предлагам на Вашето внимание нова Наредба за условията и реда за записване, отписване и преместване на децата  в общинските детски градини на  територията на Община Минерални бани. Нейното приемане се налага с влизането в сила от 01.08.2016 г на Закона за предучилищното и училищното образование, който визира единна държавна образователна политика за осигуряване правото на предучилищно и училищно     образование. 
           Във връзка с изискванията на чл.59, ал.1 от Закона за предучилищното и училищното образование, условията и редът за записване, отписване и преместване на деца в общинските детски градини   се определят с наредба на общинския съвет.
1.
Причини, които налагат приемането:

Съгласно разпоредбите на чл. 59, ал.1 от ЗПУО /обн. ДВ бр.79 от 13.10.2015г./, в сила от 01.08.2016г./, условията и редът за записване, отписване и преместване в общинските детски градини се определят с наредба на общинския съвет, а за държавните детски градини – с акт на съответния финансиращ орган.

Приемането на Наредба  за условията и реда за записване, отписване и преместване на децата в предучилищна възраст в общинските  детски  градини  на територията на община Минерални бани се налага поради факта , че досега действащата Наредба за условията и реда за записване, отписване и преместване на децата в предучилищна възраст в общинските  детски  градини  на територията на община Минерални бани в сила с решение № 294/15.09.2016 г.  по протокол № 18 от 15.09.2016 г. ,   изменена с Решение № 326/01.06.2017 г. на Административен съд гр. Хасково и Решение № 475/12.07.2017 г. на Административен съд  гр. Хасково е отменена с Решение № 628/25.07.2018 г. на Административен съд гр. Хасково.

2.
Целите, които се поставят:

-
Регламентиране и унифициране  на условията и реда за приемане, преместване, посещение и отписване на деца в общинските детски градини.
-
Систематизиране на информацията, която е необходимо да знаят заинтересованите лица при подготовката на документите за кандидатстване  за приемане, записване, преместване и отписване на 
-
децата в  общинските детски градини, както правата, отговорностите и санкциите, на които подлежат.

-
Достъпност и публичност на информацията за условията и реда за приемане, преместване, посещение и отписване на деца в общинските детски градини.

3.
Финансови и други средства, необходими за прилагането на новата уредба.

За прилагането на Наредбата не са необходими допълнително  финансови средства.

4.
Очаквани резултати от прилагането.

С прилагането на Наредбата за реда и условията за  приемане, преместване, отписване  на децата в общинските детски градини на територията на Община Минерални бани се очакват следните резултати:

     -  Спазване на изискванията на Закона за предучилищно и училищно образование на територията на Община Минерални бани и синхронизиране на Наредбата с действащото законодателство;

           -  Въвеждане на регламентирани процедури и практики по записването, отписването и преместването на деца в общинските детски градини  на територията на Община Минерални бани;

  5. Анализ за съответствие с правото на Европейския съюз: 

Предлаганият проект на Наредба за условията и реда за записване, отписване и преместване на децата в предучилищна възраст в детските градини и училищата на територията на Община Минерални бани е разработена в съответствие с Европейското законодателство и с директивите на Европейската общност, свързани с тази материя, предвид съответствието на основния нормативен акт /ЗПУО/ с тях.Европейското законодателство е изградено върху водещи принципи на откритост, публичност и граждански контрол върху дейността на местните власти, което съответства на целите, поставени с предложените текстове в Наредбата.

На основание чл. 26 от Закона за нормативните актове проектът на Наредба  за условията и реда за записване, отписване и преместване на децата  в общинските  детски  градини  на територията на община Минерални бани, ведно с приложенията е публикуван на интернет страницата на Община Минерални бани. 


Въз основа на гореизложеното предлагам Общински съвет Минерални бани да приеме следното:

ПРОЕКТ!

Р Е Ш Е Н И Е:

Общински съвет Минерални бани, на основание чл. 21, ал. 2,  във връзка с чл. 17, ал. 1, т. 3 от ЗМСМА и чл. 59, ал. 1 от ЗПУО (в сила от 01.08.2016 г.) и чл. 7, ал. 1 от Наредба №5/03.06.2016 г. за предучилищното образование, 

1. Приема Наредба за условията и реда за записване, отписване и преместване на децата  в общинските детските градини на територията на Община Минерални бани както и Приложение №1 и Приложение №2.
Проект!!!!!!!    
Н А Р Е Д Б А
ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В  ОБЩИНСКИТЕ  ДЕТСКИ  ГРАДИНИ  НА ТЕРИТОРИЯТА НА ОБЩИНА МИНЕРАЛНИ БАНИ
ГЛАВА ПЪРВА

ОБЩИ ПОЛОЖЕНИЯ

Чл.1 Тази Наредба се създава на основание с чл.59(1) от Закона за предучилищното и училищно образование ЗПУО, обн. ДВ, бр. 79 от 13.10.2015 г, в сила от 01.08.2016г.
Чл.2 С тази наредба се регламентират условията и редът за записване, отписване и преместване на децата в предучилищна възраст в детските градини и общински училища на територията на Община Минерални бани.

Чл.3 Община Минерални бани гарантира реализирането на националната образователна политика в частта й за предучилищното образование на територията си при спазване на принципите за:
1.Осигуряване правото на предучилищно образование;

2.Ориентираност към интереса и към мотивацията на детето, към възрастовите и социални промени в живота му, както и към способността му да прилага усвоените компетентности на практика

3. Равен достъп до качествено образование и приобщаване на всяко дете;

4. Равнопоставеност и недопускане на дискриминация при провеждане на предучилищното образование;

5. Запазване и развитие на българската образователна традиция;

6. Хуманизъм и толерантност;

7. Съхраняване на културното многообразие и приобщаване чрез българския език;

8. Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

9. Прозрачност на управлението и предвидимост на развитието на предучилищното  образование;

10. Автономия за провеждане на образователни политики, самоуправление и децентрализация;

11. Ангажираност на общината по въпросите на образованието.

ГЛАВА ВТОРА
Организация на предучилищното образование 
на територията на община минерални бани
Чл.4 (1) В съответствие с чл.59 от ЗПУО, предучилищното образование се осъществява от детската градина  на територията на Община Минерални бани, а задължителното предучилищно образование – и от общинските училища, които могат да осигурят условия за това, при условията и реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училища и центрове за подкрепа на личностното развитие.
(2) Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.
(3) В съответствие с чл.57 от ЗПУО децата постъпват в детската градина на територията на Община Минерални бани не по-рано от учебната година, която започва в годината на навършване на тригодишната им възраст.
(4) В детската градина  на територията на Община Минерални бани може да се приемат за отглеждане, възпитание, социализация и обучение и деца на двегодишна възраст – по преценка на родителя и/или при липса на яслена група в съответното населено място и при наличие на свободни места.Предучилищното образование в този случай се осъществява при условията и по реда на Наредба № 5 от 03.06.2016 г. за предучилищното образование като се вземат предвид възрастовите характеристики на детето.

(5) В детската градина  на територията на Община Минерални бани може да се разкриват яслени групи за отглеждане на деца от 10-месечна до тригодишна възраст
(6) Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.
(7) Детските градини, в които се разкриват яслени групи, се определят с Решение на Общинския съвет.
Чл.5 (1) В съответствие с чл.25, ал 2 и чл.56 от ЗПУО в общинските училища на територията на Община Минерални бани може да извършва и задължителното предучилищно образование на децата при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.

(2) Записването, отписването и преместването на деца за задължително предучилищно образование в общинските училища се осъществява при условията и по реда на ГЛАВА ТРЕТА от тази Наредба.

Чл.6 (1)  Предучилищното образование се организира във възрастови групи, както следва:

 1. първа възрастова група - 3 - 4-годишни, а в случаите на чл. 4, ал. 4 - 2 - 4 години;

 2. втора възрастова група - 4 - 5-годишни; 

3. трета подготвителна възрастова група - 5- 6-годишни; 

4. четвърта подготвителна възрастова група- 6- 7-годишни. 

(2) Продължителността на предучилищното образование във всяка възрастова група по ал. 1 е една учебна година. 

(3) Задължителното предучилищно образование се осъществява в трета и четвърта подготвителна възрастова група.
(4) Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират вида на организацията на предучилищното образование по чл. 14. От Наредба №5/03.06.2016 г.

Чл.7 (1)  Децата от възрастовите групи по чл. 6, ал. 1 в зависимост от броя им се разпределят в групи.
(2)  При недостатъчен брой за сформиране на отделна група от деца в съответната възрастова група по ал. 1 може да се сформира разновъзрастова група. 

(3) Броят на групите по ал. 1 в рамките на отделните възрастови групи, както и броят на децата в тях се определят при условията на чл. 60 от Закона за предучилищното и училищното образование и на Държавния образователен стандарт за физическата среда и информационното и библиотечното осигуряване на детските градини, училища и центрове за подкрепа на личностното развитие.
(4) Свободни места в детската градина са местата в рамките на определения брой по чл.60 от ЗПУО, които са останали незаети след записване на всички желаещи деца към определен момент.
(5) Разпоредбите на предходните ал.3 и ал.4  се прилагат съответно и в случаите, в които задължителното предучилищно образование се осъществява от училище.

Чл.8 (1)  Предучилищното образование в детските градини на територията на Община Минерални бани се осъществява при следната организация по избор на родителите - целодневна, полудневна, а при обоснована необходимост може и в почасова или самостоятелна организация. 
(2) Целодневната и полудневната организация се осъществява в отделни групи в съответствие с чл. 6, ал. 1 на тази Наредба

(3) Почасовата организация се осъществява за отделно дете в групите за целодневна или полудневна организация, а самостоятелната - за отделно дете извън групите по чл. 6, ал. 1 на тази Наредба.
Чл.9 Видът на организацията на всяка група в детската градина или за отделно дете в случаите на почасова и самостоятелна организация се определя от директора на детската градина в съответствие с желанието на родителите, след съгласуване с финансиращия орган.
Чл.10 Кандидатстването и постъпването на децата за предучилищно образование може да се  извършва целогодишно и извън сроковете , определени  с настоящата Наредба, при наличие на свободни места.
ГЛАВА ТРЕТА
Условията и реда за записване, отписване и преместване на децата в предучилищна възраст в общинските  детски  градини  на територията на община Минерални бани
РАЗДЕЛ  I

Кандидатстване за прием, записване, отписване и преместване на деца в I-ва и във II-ра възрастови групи
Чл.11 На видно място в детската градина се публикуват сроковете за организиране и провеждане на приема за първа възрастова група.
Чл.12 Отговорност на родителите/настойниците е да следят информацията за прием на децата и да спазват сроковете за кандидатстване.

Чл.13 Кандидатите подават заявление по образец съгл.Приложение 1 от настоящата Наредба. Кандидатстването се осъществява от родител/настойник на детето или упълномощено от него лице, по надлежния за целта ред, който носи отговорност за коректността на подадената информация. При подаване на документите, се носят и оригиналите на съответните документи, необходими за сверяване на данните. Към заявлението в детската градина се прилагат копия.
Чл.14. (1)  Към заявлението по чл.13 се прилагат:

1.Копие от акта за раждане на детето;

2.Документ за здравния и имунизационния статус на детето;

3.Документ за здравния статус на детето, издаден от съответния здравен орган, доказващ наличието на специални образователни потребности, ако има такива;
4.Декларация по Закона за защита на личните данни Приложение № 2
Чл.15 (1) Приемът на документите за кандидатстване се извършва от директора на детската градина или упълномощено от него лице, които сверяват данните от оригиналите на акта за раждане на детето и документ за самоличност на родителя/настойника. Издава се пореден входящ номер от деловодната система на детската градина.
(2)Основни принципи за прием на деца в детските градинина територията на община Минерални бани:
-навършена възраст в годината на приема

-равнопоставеност, независимост от пола, етническа и религиозна принадлежност.
Чл.16 Срокът за подаване на заявления за прием на деца, навършващи 3 години в годината на приема за първа възрастова група , е в периода от 1 януари до 31 май на съответната календарна година.

Чл.17  Неподадени в срок заявления за прием в първа възрастова група могат да се представят в детската градина и след тази дата, като приемът се осъществява в зависимост от свободните места в съответната детска градина.
Чл.18 Родители/настойници, които са подали заявление за кандидатстване за прием в повече от една детска градина , задължително посочват това в заявлението си.

Чл.19 (1) По силата на чл.192 от ЗПУО  детските градини  и училища са длъжни да приемат деца  със специални образователни потребности като в група в детска градина и паралелка в училище може да се обучават до три деца  със специални образователни потребности.

(2) В случаите, когато на територията на населеното място няма друга група или паралелка, която да осигурява същото по вид образование, броят на децата или учениците в конкретна група или паралелка  може да бъде по-голям от посочения в ал. 2 след разрешение на началника на съответното регионално управление на образованието. Предложенията за увеличаване на броя на децата или учениците се правят от екипа по чл. 188 от ЗПУО, а когато не е формиран - по предложение на екипа по чл. 190 от ЗПУО.
Чл.20 (1) На заседание през м. юни педагогическият съвет на детската градина определя списъка на новоприетите деца, както и обособяването им в групи. 
Чл.21 Процедурата по записване на децата се осъществява по следния ред:
1.Списъкът на приетите деца се изнася на информационно табло в детската градина до 31 юли.

2.От 01 до 05 август родителите/настойниците на приетите деца писмено декларират желанието си детето им да бъде записано в съответната детска градина.

3.При непотвърждаване в посочения срок, свободните места се попълват от чакащи неприети деца.

4.Свободно място по смисъла на тази наредба за деца от първа възрастова група е незаето място към 06 август.

Чл.22 Директорът на детската градина до 10 септември представят информация в отдел „Местни приходи, стопански и хуманитарни дейности“ на община Минерални бани за приетите деца в първа възрастова група.

Чл.23 Приетите в първа възрастова група деца постъпват в детската градина на 15 септември на съответната година. В случай , че 15 септември е почивен ден, те постъпват на първия следващ работен ден.

Чл.24 При съществуваща възможност на съответната детска градина, децата от първа възрастова група и яслена група се приемат и преди посочения срок.

Чл.25 Децата от останалите възрастови групи се приемат целогодишно при наличие на свободни места по реда на тази Наредба.
Чл.26 (1) Детето постъпва в детска градина на територията на община Минерални бани след представяне на изискуемите медицински документи съгласно чл.4, ал.2 от Наредба № 3 /05.02.2007 г. на МЗ за здравните изисквания към детските градини:

1.Здравно-профилактична карта на детето, попълнена от личния му лекар;

2.Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина

3.Изследвания на кръв и урина, извършени в едноседмичен срок преди постъпването на детето в детската градина;
4.Данни от личния лекар, че на детето са извършени задължителните имунизации за възрастта;

5.Медицинска бележка от личния лекар за липса на контакт със заразно болен, издадена не по- рано от 3 дни преди постъпване на детето в детската градина.
(2) Деца, на които не са извършени задължителните имунизации за възрастта, могат да се приемат в детската градина, когато са налице трайни противопоказания за имунизирането им и са освободени по реда на Наредба № 5 от 2005 г. за имунизациите в Република България, срещу документ за това обстоятелство.
Чл.27 (1) Децата във втора възрастова група се приемат целогодишно при наличие на свободни места.

(2) Децата във втора възрастова група се приемат по реда на чл.26 от настоящата Наредба.

Чл.28. (1)  Децата от детските градини се отписват:

- по желание на родителите със заявление до директора;

- при завършване на образователната степен - постъпване в първи клас ;

- на първи Септември в годината, когато навършват 3 – годишна възраст, или по желание на родителите преди този срок - за децата от яслените групи;

- при допуснати неизвинени отсъствия от детската градина за повече от 2/два/ последователни месеца.

(2)  Напускането на дете от подготвителна група поради постъпването му в първи клас се удостоверява с Удостоверение за завършена подготвителна група, издадено не по-рано от 31.05.на съответната година.

(3)  След заплащане на дължимата такса на родителя/настойника се предават копия на медицинските документи на детето и служебна бележка/при преместване/.

Чл.29 (1) Децата в общинските детски градини може да се преместват в други детски градини на територията на община Минерални бани през цялата учебна година при наличие на свободни места по реда на тази Наредба.
(2) Децата могат да бъдат премествани от една в друга детска градина след подаване на писмено заявление от родителите/настойниците им до директора на детската градина.
РАЗДЕЛ  II

КАНДИДАТСТВАНЕ ЗА ПРИЕМ, ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ПРЕДУЧИЛИЩНО ОБРАЗОВАНИЕ – III-та и  IV-та ПОДГОТВИТЕЛНИ  ВЪЗРАСТОВИ ГРУПИ

Чл.30 (1) Децата в трета и четвърта подготвителна възрастова група се приемат в детски градини или училища, които организират задължително предучилищно образование, в които има свободни места.
(2) Децата в трета и четвърта подготвителна възрастова група кандидатстват за прием по реда на чл. 26 от настоящата Наредба.
Чл.31 Приемът на децата в трета и четвърта подготвителна възрастова група  в детската градина/училището на територията на община Минерални бани се осъществява целогодишно.
Чл.32 (1) Децата от подготвителните групи към общинските детски градини/училища могат да се преместват в друга подготвителна група към детска градина или към училище през цялата учебна година.

(2) Преместването на територията на община Минералнибани е при наличие на свободни места по реда на тази Наредба.
(3) Преместването се извършва с Удостоверение за преместване.

(4) Децата от подготвителните групи могат да бъдат премествани след подаване на писмено заявление от родитлите/настойниците им до директора на детската градина/училище.
(5) За извършеното преместване писмено се информира отдел“Местни приходи, стопански и хуманитарни дейности“на община Минерални бани.

(6)Промяната в списъчния състав на децата се утвърждава като промяна в Списък образец № 1 или 2.

Чл.33 Завършването на подготвителна група и постъпването на дете в първи клас се удостоверява с Удостоверение за завършена подготвителна група.
РАЗДЕЛ  III
АДМИНИСТРАТИВНОНАКАЗАТЕЛНИ РАЗПОРЕДБИ
Чл. 34. (1) Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.

(2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище, или подлежащи на задължително училищно образование, записани в дневна, вечерна, дистанционна или комбинирана форма на обучение в училище, се наказват с глоба в размер от 50 до 150 лв.

(3) Родители, които не осигуряват присъствието на децата си в допълнителното обучение по чл. 124, ал. 2, се наказват с глоба в размер от 50 до 150 лв.

(4) При повторно извършване на нарушението по ал. 1, 2 и 3 глобата е в размер от 100 до 500 лв.

(5) Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината.

(6) Наказателните постановления се издават от кмета на общината или от овластено от него длъжностно лице.

(7) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини, училищата и центровете за подкрепа за личностно развитие.
Чл. 35. Актовете за установяване на нарушения и наказателните постановления по тази глава се съставят, издават и обжалват по реда на Закона за административните нарушения и наказания.

ПРЕХОДНИ И ЗАКЛЮЧИТЕЛНИ РАЗПОРЕДБИ
Преходни и заключителни разпоредби

§ 1. Настоящата Наредба влиза в сила след извършване на задължителния контрол за законосъобразност, упражняван от Областният управител на Хасково.

§ 2. След влизане в сила, Наредбата се публикува на интернет страницата на Община Минерални бани.

§ 3. Директорът на ДГ „Снежанка“ с.Минерални бани се задължава да изложи на видно място в детската градина  и нейните филиали в селата Караманци, Сърница, Боян Ботево и Ангел войвода, приетата и влязла в сила Наредба.
         § 4.  Настоящата Наредба за условията и реда за записване, отписване и преместване на децата в предучилищна възраст в детските градини и училища на територията на община Минерални бани е разработена на основание чл.59, ал.1 от Закона за предучилищното и училищното образование, чл.17, ал.1, т.3 от Закона за местното самоуправление и местната администрация, във връзка с чл.7, ал.1 от Наредба №5 /03.06.2016 г. За предучилищното образование, Държавен образователен стандарт за предучилищното образование, Държавен образователен стандарт за физическата среда, и информационнто  и библиотечно осигуряванена детските градини, училища и центрове за личностно развитие.
Наредбата е приета на заседание на Общински съвет – Минерални бани с решение 
№ ……………….г.  по протокол № ….. от ……………. г. 
Председател на ОбС………………………

                         /Мехмед Лятиф/
                                                                                                                           Приложение 1
ДГ”СНЕЖАНКА”,с.Минерални бани, обл.Хасково

ДГ”Снежанка”, село ………………………………………

Вх.№………../……….. 20….г.                                                    
ДО ДИРЕКТОРА
НА ДГ”СНЕЖАНКА”
С.МИНЕРАЛНИ БАНИ 
З А Я В Л Е Н И Е

   От………………………………………………………………………
/трите имена на родителя/

Адрес:……………………………………………......................................................................
тел:……………………………..
УВАЖАЕМА ГОСПОЖО ДИРЕКТОР,

Моля,детето ми……………………………………………………………………………………………
                              /трите имена на детето/

родено на ……………………..ЕГН………………………да бъде прието в поверената Ви детска градина.

            Майка:………………………………………………………………………………………
Месторабота:………………………………………………………………………………

сл.тел:……………………..

             Баща:…………………………………………………………………………………………
Месторабота:………………………………………………………………………………

сл.тел:……………………..

Д е к л а р и р а м:

1.Известно ми е, че детското заведение работи по програма, която изисква пълно взаимодействие между семействата на децата и педагогическите екипи на групите,затова:

-ще се отзовавам на всички възложени ми задачи от родителския актив и учителите на групата и ще изпълнявам взетите решения;

-ще заплащам редовно дължимите месечни такси на детето в определените за това срокове;
-ще водя детето си само в добро здравословно състояние, а след болест- с надлежен медицински документ.

2.Запознат/а/ съм с Правилника на дейността и ПВР на ДГ”Снежанка, с.Мин. бани и ще спазвам посочените в него права и задължения на родителя, като се задължавам да се придържам към наредбите, установения вътрешен ред и организация в детското заведение.

 За неизпълнение на горепосоченото нося лична отговорност. 
 Необходими документи:

                                                 1.Копие от акта за раждане на детето.

                                                 2.Здравно-профилактична карта.

                                                 3.Имунизационен паспорт.

                                                 4.Изследвания-кръв,урина.

                                                 5.Изследвания-чревни паразити,чревни бактерии.

                                                 6.Контактна бележка.

                                                 7.Документи, доказващи основание за предимство. 

Дата:……………20….. г.                                                С уважение:………………………

с.Минерални бани
                                                                                                                         Приложение №2
ДЕКЛАРАЦИЯ

От…………………………………………………………………………………………….                                              

                                                 /трите имена на родителя/настойника/

ЕГН………………………………………………………

Родител/настойник 

на………………………………………...………………………………………………………                                                  /трите имена на детето/

ЕГН …………………………………………………………………..

Декларирам, че доброволно съм предоставил/а и ще предоставям лични данни по Закона за защита на личните данни за мен, съпругата/съпруга ми/ и нашето дете, за осъществяване на неговото предучилищно образование и изпълнение на Закона за предучилищното и училищното образование и подзаконовите нормативни актове в системата на предучилищното и училищно образование.

Дата:                                                                                 Декларатор:

Детската градина има задължението да съхранява, обработва, използва и съхранява личните данни само и единствено във връзка с реализиране правата и задълженията за осъществяване на обучението и възпитанието на детето и изпълнение на Наредба за информацията и документите за системата за предучилищно и училищно образование.

